โรงเรียนดรุณสิกขาลัย
สำนักงานห้องเรียนวิศว์-วิทย์ > KOSEN KMUTT

ตามมติคณะรัฐมนตรี เมื่อวันที่ 4 ธันวาคม 2561 อนุมัติ "โครงการพัฒนากำลังคนด้านวิศวกรรมศาสตร์ เทคโนโลยี และนวัตกรรมสนับสนุนการลงทุนและเพิ่มขีดความสามารถภาคอุตสาหกรรมในประเทศและภูมิภาค" จัดตั้ง 2 สถาบันไทยโคเซ็น คือ KOSEN-KMITL และ KOSEN-KMUTT โดย KOSEN-KMUTT เป็นสถาบันไทยโคเซนแห่งที่ 2 ของประเทศไทย โดยมีหลักสูตรการเรียนที่เน้นการพัฒนาทักษะการคิดวิเคราะห์ สร้างสรรค์ และทักษะวิศวกรรมศาสตร์ ผ่านแนวคิด Story-based learning โดยหลักสูตรที่นำสอนมิใช่การยกหลักสูตรของประเทศญี่ปุ่นมาทั้งหมด แต่เป็นการนำมาปรับเพื่อให้เข้ากับวิถีชีวิตของนักศึกษาไทยและเพื่อให้นักศึกษาสามารถทำงานและสร้างสรรค์นวัตกรรมใหม่ ๆ ในอุตสาหกรรมของประเทศได้ เริ่มเปิดทำการสอนตั้งแต่ปีการศึกษา 2563 ในหลักสูตรวิศวกรรมอัตโนมัติ (Automation Engineering) ส่วนหลักสูตรวิศวกรรมชีวภาพ (Bio Engineering) เริ่มทำการสอนในปีการศึกษา 2565 และหลักสูตรวิศวกรรมเกษตร (Agri Engineering) จะเปิดต่อมาในปีการศึกษา 2567  โดยมีคณะอาจารย์จากประเทศญี่ปุ่นร่วมทำการสอน ดังนั้นการเรียนในบางรายวิชาจึงเรียนโดยใช้ภาษาอังกฤษเป็นหลัก การเรียนนั้นจะไม่แยกรายวิชาตามหลักกระทรวงศึกษาธิการเช่นเดียวกับโครงการวมว. รวมถึงมีหลักสูตรทางวิศวกรรมที่ได้รับการสนับสนุนจากสถาบันโคเซ็น ประเทศญี่ปุ่น นั่นรวมถึงมีการสอนภาษาญี่ปุ่นให้กับนักศึกษาด้วย
เมื่อถึงชั้นปีที่ 2 หรือ เทียบเท่ามัธยมศึกษาปีที่ 5 นักศึกษามีสิทธิที่จะเข้ารับการทดสอบทั้งสิ้น 3 ขั้นตอนเพื่อเข้าศึกษาต่อโคเซ็น ประเทศญี่ปุ่น เริ่มจากการสอบคัดเลือกนักศึกษาให้เหลือ 4 คนต่อหนึ่งห้อง ต่อมาเป็นการทำข้อสอบวัดระดับภาษาญี่ปุ่นเทียบเท่าระดับ N3 และการสอบสัมภาษณ์จากโคเซ็น ประเทศญี่ปุ่นเป็นขั้นตอนสุดท้าย โดยจำนวนที่ผ่านการคัดเลือกทั้งการสอบและการสัมภาษณ์นั้นจะขึ้นอยู่กับปีนั้น ๆ นั่นรวมถึงโอกาสที่จะไม่มีคนผ่านย่อมที่จะเกิดขึ้นได้
| อายุ (ปี) | สายสามัญ | สายอาชีพ | KOSEN | ภาษาญี่ปุ่น |  |
| --- | --- | --- | --- | --- | --- |
| 16 | มัธยมศึกษาปีที่ 4 | ประกาศนียบัตรวิชาชีพปี 1 | ปี 1 | 高専一年生 |  |
| 17 | มัธยมศึกษาปีที่ 5 | ประกาศนียบัตรวิชาชีพปี 2 | ปี 2 | 高専二年生 |  |
| 18 | มัธยมศึกษาปีที่ 6 | ประกาศนียบัตรวิชาชีพปี 3 | ปี 3 | 高専三年生 |  |
| อุดมศึกษาและเทียบเท่า | อุดมศึกษาและเทียบเท่า | อุดมศึกษาและเทียบเท่า | อุดมศึกษาและเทียบเท่า | อุดมศึกษาและเทียบเท่า |  |
| อายุ (ปี) | สายตรงทั่วไป  | สายอนุปริญญา  | KOSEN  | ภาษาญี่ปุ่น |  |
| 19 | บัณฑิตปี 1 | อนุปริญญาปี 1 | ปี 4 | 高専四年生 |  |
| 20 | บัณฑิตปี 2 | อนุปริญญาปี 2 | ปี 5 | 高専五年生 |  |
| 21 | บัณฑิตปี 3 | ต่อเนื่องปี 1 | หลักสูตรขั้นสูงปี 1 | 専攻科 |  |
| - | บัณฑิตปี 4-6 | ต่อเนื่องปี 2-4 | หลักสูตรขั้นสูงปี 2 | 専攻科 |  |
| - | บัณฑิต (ปริญญาตรี) | บัณฑิต (ปริญญาตรี) | บัณฑิต (ปริญญาตรี) | 学士 |  |
| - | มหาบัณฑิต (ปริญญาโท) | มหาบัณฑิต (ปริญญาโท) | มหาบัณฑิต (ปริญญาโท) | 修士 |  |
| - | ดุษฎีบัณฑิต (ปริญญาเอก) | ดุษฎีบัณฑิต (ปริญญาเอก) | ดุษฎีบัณฑิต (ปริญญาเอก) | 博士 |  |
หมายเหตุ:  ↑  เป็นหลักสูตร 2 ปี (Advanced Course) โดยต้องผ่านการสอบ JLPT N2 รวมทั้งการวัดระดับทางวิชาการอื่น ๆ ที่กำหนด หากผ่านการคัดเลือกต้องทำสัญญาเพิ่มเติม เพิ่มระยะเวลาการชดใช้ทุนเป็น 7 ปี 
นักศึกษาเมื่อเรียนจบ 5 ปีแล้วนั้น จะได้วุฒิการศึกษา ม.6 และ อนุปริญญาวิศวกรรมศาสตร์ รวมถึงควรมีความสามารถด้านภาษาญี่ปุ่นในระดับเทียบเท่า N3 ในการสอบวัดระดับความสามารถทางภาษาญี่ปุ่น (JLPT) หรือมากกว่า โดยสามารถเข้ารับการทำงานได้ทันที หรือ เรียนต่อจนจบการศึกษาระดับปริญญาตรี หรือสูงกว่าก็ได้ แต่เมื่อเรียนจบแล้ว จำเป็นต้องมีการใช้ทุนเป็นเวลาไม่น้อยกว่าหนึ่งเท่าของระยะเวลาที่ได้รับทุนไป โดยทำงานในหน่วยงานชดใช้ทุนตามที่สัญญาทุนกำหนดไว้
อาคารที่เกี่ยวข้อง
อาคารเรียน (ชั้น 6 อาคารวิจัยพัฒนาและฝึกอบรมโรงงานต้นแบบ)
อาคารเรียน
หอพักนักเรียนโครงการฯ
หอหญิง (ซ้าย), หอชาย (ขวา)
สถานที่ที่เกี่ยวข้อง
Fabrication Laboratory
หอพักชายชั้นหนึ่ง
หนึ่งในห้องเรียน
ตึกเรียนใหม่
สถานที่ทานอาหาร
หอพักชายชั้นสอง